CELEX: 62011TN0331
Language: mt
Date: 2011-06-16 00:00:00
Title: Kawża T-331/11: Rikors ippreżentat fis- 16 ta’ Ġunju 2011 — Besselink vs Il-Kunsill

13.8.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 238/35
            
         Rikors ippreżentat fis-16 ta’ Ġunju 2011 — Besselink vs Il-Kunsill
   (Kawża T-331/11)
   2011/C 238/60
   Lingwa tal-kawża: l-Ingliż
   
      Partijiet
   
   
      Rikorrent: Leonard Besselink (Utrecht, il-Pajjiżi l-Baxxi) (irrappreżentat minn: O. Brouwer u J. Blockx, avukati)
   
      Konvenut: Il-Kunsill tal-Unjoni Ewropea
   
      It-talbiet tar-rikorrent
   
   
               —
            
            
               tannulla d-deċiżjoni tal-Kunsill tal-1 ta’ April 2011 li tirrifjuta li tagħti aċċess komplet għad-dokument 9689/10 skont ir-Regolament (KE) Nru 1049/2001, tal-Parlament Ewropew u tal-Kunsill, tat-30 ta’ Mejju 2001, dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU Edizzjoni Speċjali bil-Malti, Kapitolu 1, Vol. 3, p. 331), skont kif ġie kkomunikat lir-rikorrent fis-7 ta’ April 2011 f’ittra bir-referenza “04/c/01/11”; u
            
         
               —
            
            
               tordna lill-Kunsill iħallas l-ispejjeż tar-rikorrent skont l-Artikolu 87 tar-Regoli tal-Proċedura tal-Qorti Ġenerali, inklużi l-ispejjeż tal-partijiet intervenjenti, jekk ikun il-każ.
            
         
      Motivi u argumenti prinċipali
   
   Insostenn tar-rikors, ir-rikorrent jinvoka tliet motivi.
   
               (1)
            
            
               L-ewwel motiv, li jallega li d-deċiżjoni kkontestata hija bbażata fuq interpretazzjoni u applikazzjoni żbaljata tat-tielet inċiż tal-Artikolu 4(1)(a) tar-Regolament (KE) Nru 1049/2001, li jikkonċerna l-protezzjoni tal-interess pubbliku fir-rigward tar-relazzjonijeit internazzjonali, peress li:
               
                           —
                        
                        
                           Il-Kunsill żbalja meta ma ħax inkunsiderazzjoni n-natura kostituzzjonali tad-dokument li għalih qed jintalab aċċess mir-rikorrent;
                        
                     
                           —
                        
                        
                           Ir-rikorrent iqis li l-aċċess għad-dokument 9689/10 huwa wkoll iggarantit abbażi tal-libertà tal-espressjoni prevista fl-Artikolu 11 tal-Karta tad-drittijiet fundamentali tal-Unjoni Ewropea;
                        
                     
                           —
                        
                        
                           Il-Kunsill naqas milli jieħu inkunsiderazzjoni ċ-ċirkustanzi u s-suġġett speċifiku ta’ din il-kawża; u
                        
                     
                           —
                        
                        
                           Il-Kunsill irrefera b’mod żbaljat għall-konsegwenzi negattivi ipotetiċi ta’ żvelar fuq negozjati futuri li għandhom isiru mill-Unjoni.
                        
                     
         
               (2)
            
            
               It-tieni motiv, li jallega li l-Artikolu 4(6) tar-Regolament (KE) Nru 1049/2001 ġie applikat b’mod żbaljat, u li l-prinċipju ta’ proporzjonalità nkiser, sa fejn il-Kunsill naqas milli jikkunsidra jekk kienx xieraq li jingħata aċċess parzjali u li r-rifjut jiġi limitat għall-partijiet tad-dokument 9689/10 li kienu xierqa u strettament neċessarji.
            
         
               (3)
            
            
               It-tielet motiv, li jallega li l-Kunsill ma ssodisfax l-obbligi tiegħu li jagħti motivazzjoni suffiċjenti u adegwata għad-deċiżjoni kkontestata.